2. ลักษณะการประกอบธุรกิจ

1.  ความเป็นมา

  บริษัท โทรีเซนไทย เอเยนต์ซีส์ จำกัด (มหาชน) ก่อตั้งเมื่อวันที่ 16 สิงหาคม 2526
  และได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537
  ปัจจุบันบริษัทมีทุนจดทะเบียน 868,684,422 บาท และทุนชำระแล้ว 643,684,422 บาท

  การเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจในระยะ 5
  ปีที่ผ่านมาคือ

ปี 2545 - ณ ต้นปี กองเรือของบริษัทมี 25 ลำ และในระหว่างปีกลุ่มบริษัทขายเรือออกไป 5 ลำ
และซื้อเรือมาเพิ่มเติมจำนวน 5 ลำ เพื่อทดแทนเรือที่ปลดระวางไปทำให้กองเรือมีจำนวน 25 ลำ
ณ สิ้นสุดรอบบัญชี 30 กันยายน 2545

- ขยายธุรกิจบริการที่เกี่ยวข้องกับการเดินเรือ โดยจัดตั้งบริษัทย่อยใหม่จำนวน 2 บริษัท คือ
โทรีเซน ชิปปิ้ง เอฟ แซด อี (บริษัท โทรีเซนไทย เอเยนต์ซีส์ จำกัด (มหาชน) ถือหุ้นร้อยละ
100) ประกอบธุรกิจตัวแทนเรือ)

- บริษัท โทรีเซน ชาเตอร์ริ่ง (เอชเค) จำกัด (บริษัท โทรีเซนไทย เอเยนต์ซีส์ จำกัด
(มหาชน) ถือหุ้นร้อยละ 99.9) และมีบริษัทร่วมซึ่งบริษัท โทรีเซนไทย เอเยนต์ซีส์ จำกัด
(มหาชน) ถือหุ้นทางอ้อมผ่านบริษัทย่อย โทรีเซน ชิปปิ้ง เอฟ แซด อี จำนวน 1 บริษัท คือ
Sharjah Ports Services ประกอบธุรกิจการบริหารท่าเรือ (โทรีเซน ชิปปิ้ง เอฟ แซด อี
ถือหุ้นใน Sharjah Ports Services ร้อยละ 49)

- เพิ่มสัดส่วนการลงทุนในบริษัท ฮอไรซัน โมบาย คอมมิวนิเคชั่นส์ จำกัด จากเดิมร้อยละ 27
เป็นร้อยละ 30.5 ของทุนชำระแล้วของบริษัท ฮอไรซัน โมบาย คอมมิวนิเคชั่นส์ จำกัด

ปี 2546 - ขยายกองเรือของบริษัทจาก 25 ลำ ณ 30 กันยายน 2545 เป็น 33 ลำ ในปี 2546
(ซื้อเรือเพิ่มเติมจำนวน 10 ลำ และขายเรือออกไป 2 ลำ)

- เปลี่ยนแปลงมูลค่าหุ้นที่ตราไว้ของหุ้นสามัญของบริษัทจากเดิมหุ้นละ 10 บาท เป็นหุ้นละ 1 บาท
และปรับจำนวนหน่วยกับอัตราการใช้สิทธิของใบสำคัญแสดงสิทธิชุดที่ 2 จากเดิม ใบสำคัญสิทธิ 1
หน่วย สามารถซื้อหุ้นสามัญได้ 1 หุ้น ในราคาหุ้นละ 10 บาท เป็นใบสำคัญแสดงสิทธิ 1 หน่วย
สามารถซื้อหุ้นสามัญได้ 1 หุ้น ในราคาหุ้นละ 1 บาท

ปี 2547 - ขยายกองเรือของบริษัทจาก 33 ลำ เป็น 43 ลำ ณ วันที่ 30 กันยายน 2547
โดยในระหว่างปีมีการซื้อเรือเพิ่มเติม 12 ลำ และขายเรือไป 2 ลำ

- ขยายธุรกิจบริการที่เกี่ยวข้องกับการเดินเรือ โดยจัดตั้งบริษัท โทรีเซน (อินโดไชน่า) เอสเอ
(บริษัท โทรีเซนไทย เอเยนต์ซีส์ จำกัด (มหาชน) ถือหุ้นร้อยละ 50) เพื่อประกอบธุรกิจ
ตัวแทนเรือในประเทศเวียดนามและกัมพูชา

- เพิ่มสัดส่วนการลงทุนในบริษัท ฮอไรซัน โมบาย คอมมิวนิเคชั่นส์ จำกัด จากเดิมร้อยละ 30.5
เป็นร้อยละ 34.2

  - ใบสำคัญแสดงสิทธิ (TTA-W2) ครบกำหนดวันใช้สิทธิซื้อหุ้นสามัญครั้งสุดท้าย ในวันที่
  30กันยายน 2547 และพ้นสภาพจากการเป็นหลักทรัพย์จดทะเบียนในตลาดหลักทรัพย์เมื่อวันที่ 31
  ตุลาคม 2547 เป็นต้นไป

ปี 2548 - ขยายกองเรือจาก 43 ลำ เป็น 48 ลำ โดยซื้อเรือเพิ่มเติม 6 ลำ และขายเรือไป 1
ลำ ทำให้ขนาดกองเรือเฉลี่ยเพิ่มขึ้นจาก 25,767 เดทเวทตันในปี 2547 เป็น 26,801
เดทเวทตัน ในปี 2548 อายุเฉลี่ยของกองเรือลดลงจาก 18.6 ปี ในปี 2547 เป็น 17.31 ปี
ในปี 2548

-   ขายหุ้นทั้งหมดของบริษัทฯ ในบริษัท ฮอไรซัน โมบาย คอมมิวนิเคชั่นส์ จำกัด
    ทั้งหมดให้กับบริษัท แซทคอม กรุ๊ป โฮลดิ้ง จำกัด (มหาชน) ทำให้บริษัท ฮอไรซัน โมบาย
    คอมมิวนิเคชั่นส์ จำกัด ไม่เป็นบริษัทร่วมของบริษัทฯ อีกต่อไป

-   ลงทุนในหุ้นเพิ่มทุนของ บริษัท เมอร์เมด มาริไทม์ จำกัด เพื่อรักษาสัดส่วนเดิมไว้ที่ร้อยละ 50
    และเพิ่มสัดส่วนการถือหุ้นเป็นร้อยละ 63.14 (ทั้งทางตรงและทางอ้อม) ในเดือนธันวาคม
    2548

-   ม.ล. จันทรจุฑา จันทรทัต มาดำรงตำแหน่งกรรมการและกรรมการผู้จัดการแทนนายอาร์เน่
    ไทเก้น ซึ่งครบกำหนดวาระการดำรงตำแหน่งกรรมการและกรรมการผู้จัดการ

-   ประธานกรรมการยังคงเป็น ม.ร.ว. จันทรแรมศิริโชค จันทรทัต
    และมีการเปลี่ยนแปลงประธานกรรมการตรวจสอบจาก ม.ร.ว. จันทรแรมศิริโชค จันทรทัต
    เป็นนายบียอร์น ออสตรอม ในเดือนมกราคม 2548

-   บริษัท โทรีเซนไทย เอเยนต์ซีส์ จำกัด (มหาชน) ได้รับรางวัล Best Performance
    Award ในกลุ่มอุตสาหกรรมธุรกิจบริการจากตลาดหลักทรัพย์แห่งประเทศไทย

ปี 2549 - บริษัท โทรีเซนไทย เอเยนต์ซีส์ จำกัด (มหาชน)
เน้นการกระจายธุรกิจให้มีความหลากหลายมากยิ่งขึ้น โดยลงทุนเพิ่มในบริษัท เมอร์เมด มาริไทม์
จำกัด เป็นร้อยละ 74.01 ณ 30 กันยายน 2549
เพื่อรองรับการขยายตัวอย่างรวดเร็วในด้านอุตสาหกรรมน้ำมัน และก๊าซธรรมชาติ นอกชายฝั่ง

- บริษัท โทรีเซนไทย เอเยนต์ซีส์ จำกัด (มหาชน) ติดอันดับ 1 ใน 200 บริษัทจดทะเบียนที่ดี
ที่สุดในเอเชีย ซึ่งมีรายได้ใกล้ 1 พันล้านดอลลาร์สหรัฐอเมริกา โดยนิตยสาร Forbes Asia

ปี 2550 - บริษัท โทรีเซนไทย เอเยนต์ซีส์ จำกัด (มหาชน) ได้ออกหุ้นกู้แปลงสภาพจำนวน
169.80 ล้านดอลลาร์สหรัฐอเมริกา
เพื่อนำมาใช้ในแผนและการขยายและปรับปรุงกองเรือของบริษัทฯ

- เมอร์เมดได้จัดหาเงินทุนจำนวน 246 ล้านดอลลาร์สิงคโปร์
จากการออกและเสนอขายหุ้นสามัญเพิ่มทุนแก่ประชาชนทั่วไปเป็นครั้งแรก
และจดทะเบียนในตลาดหลักทรัพย์แห่งประเทศสิงคโปร์ เมอร์เมดร่วมลงทุนทางอ้อมร้อยละ 22.5
ในบริษัท อัลลายด์ มารีน แอนด์ อิควิปเมนท์ เอสดีเอ็น บีเอชดี และร่วมลงทุนกับ บริษัท เคนชาน่า
ปิโตรเลียม เบอร์แฮด
เพื่อจัดตั้งบริษัทใหม่สำหรับทำการตลาดและบริหารเรือขุดเจาะในประเทศมาเลเซีย

ปี 2551 - บริษัท โทรีเซนไทย เอเยนต์ซีส์ จำกัด (มหาชน) ขยายการลงทุนสู่ประเทศอินโดนีเชีย
โดยได้ลงทุนร้อยละ 49 ใน PT Perusahaan Pelayaran Equinox (“Equinox”)

  - บริษัท โทรีเซนไทย เอเยนต์ซีส์ จำกัด (มหาชน) ได้รับรางวัล Thailand’s
  Best-Managed Medium-Cap Corporation จากนิตยสาร Asiamoney

ปี 2552 - บริษัท โทรีเซนไทย เอเยนต์ซีส์ จำกัด (มหาชน) ได้ก่อตั้งบริษัท โซลีอาโด โฮลดิ้งส์
พีทีอี แอลทีดี ประกอบธุรกิจโดยการถือหุ้น (holding company) เพื่อการลงทุนในโครงการต่างๆ
สินทรัพย์หรือลงทุนในบริษัทนอกประเทศไทย

-   บริษัท โทรีเซนไทย เอเยนต์ซีส์ จำกัด (มหาชน) ขยายการลงทุนสู่ประเทศเวียดนาม
    โดยลงทุนใน บริษัท บาคองโค จำกัด ซึ่งเป็นบริษัทที่ประกอบธุรกิจปุ๋ย
    ซึ่งจะช่วยเกื้อหนุนธุรกิจเรือบรรทุกสินค้าแห้งเทกองและสามารถพัฒนาไปสู่การให้บริการโลจิสติกส์ได้ในอนาคต

-   บริษัท โทรีเซนไทย เอเยนต์ซีส์ จำกัด (มหาชน) เข้าถือหุ้นร้อยละ 21.18 ในเมอร์ตัน กรุ๊ป
    (ไซปรัส) แอลทีดี ซึ่งเป็นบริษัทที่ประกอบธุรกิจเหมืองถ่านหินในประเทศฟิลิปปินส์
    เพื่อขยายศักยภาพของบริษัทฯ ในด้านโลจิสติกส์และการขนส่งถ่านหิน

-   เมอร์เมด ได้ระดมเงินทุนโดยการออกหุ้นเพิ่มทุน (right issues)
    คิดเป็นเงินก่อนหักค่าใช้จ่าย (gross proceeds) 156 ล้านดอลลาร์สิงคโปร์
    เพื่อรองรับการเติบโตของธุรกิจของเมอร์เมด

-   บริษัท โทรีเซนไทย เอเยนต์ซีส์ จำกัด (มหาชน)
    ได้ดำเนินการซื้อคืนพร้อมทั้งยกเลิกหุ้นกู้แปลงสภาพบางส่วนคิดเป็นเงินต้นจำนวน 56.40
    ล้านดอลลาร์สหรัฐอเมริกาของจำนวนเงินต้นคงค้างภายใต้หุ้นกู้แปลงสภาพ ณ วันที่ 30
    กันยายน 2552
    มูลค่าเงินต้นของหุ้นกู้แปลงสภาพคงค้างภายหลังการซื้อคืนและยกเลิกหุ้นกู้แปลงสภาพคิดเป็นเงิน
    113.40 ล้านดอลลาร์สหรัฐอเมริกา

-   กองเรือโทรีเซน ณ วันที่ 30 กันยายน 2552 ที่กลุ่มบริษัทโทรีเซนเป็นเจ้าของ มีทั้งหมด 36
    ลำ เป็นเรือบรรทุกสินค้าทั่วไปและเรือบรรทุกสินค้าแห้งเทกอง
    เรือสำหรับให้บริการนอกชายฝั่งจำนวน 7 ลำ และมีเรือขุดเจาะอีก 2 ลำ
    นอกจากนี้ยังมีเรือบรรทุกสินค้าแห้งเทกองอีกเป็นจำนวนประมาณ 12 ลำ
    และเรือบริการนอกชายฝั่งอีก 2 ลำ
    ที่กลุ่มบริษัทโทรีเซนได้เช่ามาเสริมเพิ่มเติมเพื่อตอบสนองความต้องการของลูกค้า

2.2 ภาพรวมการประกอบธุรกิจ

โครงสร้างธุรกิจในกลุ่มบริษัท โทรีเซนไทย เอเยนต์ซีส์ จำกัด (มหาชน)

[]

2.3 โครงสร้างรายได้

(ล้านบาท)

+--------+-------------------+-----+-----+-----+-----+-----+-----+
| รายได้  | ประเภทธุรกิจ        | 2   |     | 2   |     | 2   |     |
|        |                   | 550 |     | 551 |     | 552 |     |
+--------+-------------------+-----+-----+-----+-----+-----+-----+
|        |                   | รา  | ร้อ  | รา  | ร้อ  | รา  | ร้อ  |
|        |                   | ยได้ | ยละ | ยได้ | ยละ | ยได้ | ยละ |
+--------+-------------------+-----+-----+-----+-----+-----+-----+
| 1.     | ธุรกิจเดินเรือ        | 15, | 74  | 28, | 80  | 13, | 65  |
| ค      |                   | 865 | .42 | 453 | .42 | 842 | .06 |
| ่าระวาง |                   | .29 |     | .61 |     | .17 |     |
+--------+-------------------+-----+-----+-----+-----+-----+-----+
| 2.     | ธุรกิจบริการที่เ       | 259 | 1   | 383 | 1   | 379 | 1   |
| ค      | กี่ยวข้องกับการเดินเรือ | .48 | .22 | .85 | .08 | .89 | .78 |
| ่าบริการ |                   |     |     |     |     |     |     |
+--------+-------------------+-----+-----+-----+-----+-----+-----+
| 3.     | ธุรกิจบริการนอกชายฝั่ง | 4,  | 18  | 5,  | 14  | 5,  | 24  |
| ค      |                   | 025 | .88 | 258 | .86 | 173 | .32 |
| ่าบริการ |                   | .55 |     | .48 |     | .92 |     |
+--------+-------------------+-----+-----+-----+-----+-----+-----+
| 4.     | ธุรกิจบริการที่เ       | 205 | 0   | 297 | 0   | 198 | 0   |
| ค่า     | กี่ยวข้องกับการเดินเรือ | .74 | .97 | .45 | .84 | .14 | .93 |
| นายหน้า |                   |     |     |     |     |     |     |
+--------+-------------------+-----+-----+-----+-----+-----+-----+
| 5.     | ธ                 | -   | -   | -   | -   | 365 | 1   |
| การขาย | ุรกิจการผลิตและขายปุ๋ย |     |     |     |     | .80 | .72 |
+--------+-------------------+-----+-----+-----+-----+-----+-----+
| 6.     |                   | 9   | 0   | 74  | 0   | 29  | 0   |
| ส่ว     |                   | .39 | .04 | .21 | .21 | .88 | .14 |
| นแบ่งกำ |                   |     |     |     |     |     |     |
| ไรจากบ |                   |     |     |     |     |     |     |
| ริษัทร่วม |                   |     |     |     |     |     |     |
+--------+-------------------+-----+-----+-----+-----+-----+-----+
| 7. อื่น  |                   | 953 | 4   | 914 | 2   | 1,  | 6   |
| ๆ      |                   | .14 | .47 | .87 | .59 | 287 | .05 |
|        |                   |     |     |     |     | .63 |     |
+--------+-------------------+-----+-----+-----+-----+-----+-----+
| รวม    |                   | 21, | 100 | 35, | 100 | 21, | 100 |
|        |                   | 318 |     | 382 |     | 277 |     |
|        |                   | .59 |     | .47 |     | .43 |     |
+--------+-------------------+-----+-----+-----+-----+-----+-----+

รายได้หลักของบริษัทมาจากกลุ่มธุรกิจขนส่งซึ่งมาจากธุรกิจเดินเรือบรรทุกสินค้าแห้งเทกอง
คิดเป็นร้อยละ 65.06 ของรายได้รวม รายได้จากกลุ่มธุรกิจพลังงานซึ่งมาจากบริการนอกชายฝั่ง
คิดเป็นร้อยละ 24.32 ของรายได้รวม
รายได้กลุ่มธุรกิจบริการที่เกี่ยวข้องกับการเดินเรือมีรายได้จากค่าบริการและค่านายหน้า
คิดเป็นร้อยละ 2.71 ของรายได้รวม ส่วนรายได้จากธุรกิจการผลิตและขายปุ๋ย คิดเป็นร้อยละ
1.72 ของรายได้รวม ลักษณะรายได้ของกลุ่มธุรกิจทั้งสามประเภทมีดังนี้

ลักษณะรายได้ของกลุ่มธุรกิจหลัก

ก. ลักษณะรายได้ของกลุ่มธุรกิจขนส่ง

ก.1. ลักษณะรายได้ของกลุ่มธุรกิจเรือบรรทุกสินค้าแห้งเทกอง

การให้บริการขนส่งสินค้าของบริษัทในกลุ่มโทรีเซน มีทั้งประเภทประจำเส้นทาง (Liner
Service) และแบบไม่ประจำเส้นทาง (Tramp Service)

การให้บริการแบบประจำเส้นทาง

ลักษณะรายได้จากการให้บริการแบบประจำเส้นทางจะอยู่ในรูปค่าระวางสินค้า
โดยการคิดค่าระวางสินค้าสามารถคิดได้ 2 ลักษณะ คือ ลักษณะแรกจะคิดตามน้ำหนักของสินค้า
โดยคิดเทียบน้ำหนักต่อ 1 ตัน (ดอลลาร์สหรัฐ/ตัน) ลักษณะที่สองจะคิดตามปริมาตรของสินค้าต่อ 1
ลูกบาศก์เมตร (ดอลล่าร์สหรัฐ/ลูกบาศก์เมตร)
โดยในทางปฏิบัติจะเปรียบเทียบว่าค่าระวางแบบใดสูงกว่าก็จะคิดแบบนั้น
ส่วนอัตราค่าระวางนั้นจะขึ้นอยู่กับประเภทของสินค้า ราคาหรือมูลค่า ลักษณะหีบห่อ
ตลอดจนอัตราเสี่ยงในการสูญหายและความเสียหายของสินค้าแต่ละชนิด
และอัตราค่าระวางจะมีการแปรผันตามภาวะตลาดในขณะนั้น
ซึ่งจะถูกกำหนดโดยอุปสงค์อุปทานของเส้นทางเดินเรือนั้นๆ

การให้บริการแบบไม่ประจำเส้นทาง

รายได้จากการให้บริการเดินเรือแบบไม่ประจำเส้นทางแบ่งเป็น 2 ประเภทคือ

-   รายได้จากการให้เช่าเหมาลำเป็นเที่ยว (Voyage Charter)

ผู้เช่า (Charterer) จะจ่ายค่าเช่าเป็นค่าระวางต่อตัน หรือคิดเหมา (Lump sum)
ให้กับเจ้าของเรือ เจ้าของเรือเป็นผู้จ่ายค่าน้ำมันและค่าใช้จ่ายอื่นๆ
ทั้งหมดรวมทั้งค่าใช้จ่ายที่เกิดขึ้นในท่าเรือ (Port disbursement) ค่าภาระยกขนสินค้า
รวมทั้งค่านายหน้าและค่าใช้จ่ายในการว่าจ้างตัวแทนเรือทั้งต้นทางและปลายทาง
สำหรับโครงสร้างรายได้การให้บริการเช่าเหมาลำเป็นเที่ยวจะอยู่ในรูปค่าระวางสินค้า
ซึ่งการคิดค่าระวางสินค้าจะเหมือนกับการคิดค่าระวางสินค้าสำหรับการให้บริการแบบประจำเส้นทาง

-   รายได้จากการให้เช่าเหมาเป็นระยะเวลา (Time Charter)

ผู้เช่าจะจ่ายค่าเช่าเรือตามระยะเวลาที่เช่าเรือ เช่น จ่ายเป็นต่อวัน (หรือต่อเดือน)
และต่อเดทเวทตันของเรือ ผู้เช่าจะเป็นผู้จ่ายค่าใช้จ่ายด้านน้ำมันเชื้อเพลิง
รวมทั้งค่าใช้จ่ายที่เกิดขึ้นในเมืองท่า (port disbursement)
ตลอดจนการว่าจ้างตัวแทนเรือทั้งต้นทางและปลายทาง และเจ้าของเรือเป็นผู้รับผิดชอบ
ค่าใช้จ่ายด้านการดำเนินงานของเรือทั้งหมด
สำหรับโครงสร้างรายได้การให้บริการเช่าเหมาเป็นเวลาจะอยู่ในรูปค่าเช่าเรือ
ซึ่งการคิดอัตราค่าเช่า (Time Charter Rate หรือ TC Rate) จะคิดเป็นรายวัน
(ดอลลาร์สหรัฐต่อวัน) ซึ่งอัตราค่าเช่าจะแปรผันตามอัตราค่าเช่าของตลาดโลก
และถูกกำหนดโดยอุปสงค์ และอุปทานของเส้นทางนั้นๆ

ก.2. ลักษณะรายได้ของกลุ่มธุรกิจตัวแทนเรือ

  ธุรกิจตัวแทนเรือ (Ship Agency) รายได้มาจาก

  - ค่าบริการการเป็นตัวแทนเรือ
  คิดค่าบริการตามอัตราซึ่งสมาคมเจ้าของและตัวแทนเรือกรุงเทพฯ กำหนด

  - ค่าบริการในการรับส่งลูกเรือ คิดค่าบริการเป็นเที่ยวซึ่งส่วนใหญ่จะขึ้นกับระยะทางที่ให้บริการ

  - ค่าบริการจากการดำเนินพิธีการศุลกากร คิดค่าบริการเป็นกรณีๆ ไปตามปริมาณของสินค้า

  - ค่านายหน้าจากการจัดหาสินค้าลงเรือให้กับเจ้าของเรือ คิดเป็นร้อยละของค่าระวางสินค้า

  - ค่านายหน้าจากการจัดหาอุปกรณ์และเสบียงให้แก่ลูกเรือและเจ้าของเรือ คิดเป็นร้อยละของ
  มูลค่าอุปกรณ์หรือการให้บริการ

ก.3. ลักษณะรายได้ของกลุ่มธุรกิจนายหน้าเช่าเหมาเรือ

  รายได้มาจากค่านายหน้า คิดเป็นร้อยละของค่าระวางสินค้า / หรือค่าเช่าเรือ

ข. ลักษณะรายได้ของกลุ่มธุรกิจพลังงาน

ข.1. ลักษณะรายได้ของกลุ่มธุรกิจบริการงานวิศวกรรมโยธาใต้น้ำ

  รายได้มาจากการให้บริการซ่อมบำรุงท่อน้ำมันและท่อแก๊สใต้ทะเล
  รวมทั้งโครงสร้างของแท่นขุดเจาะ โดยใช้นักประดาน้ำ และอุปกรณ์หุ่นยนต์ดำน้ำ
  รายได้ประกอบด้วยค่าเช่าเรือ อุปกรณ์ดำน้ำ หุ่นยนต์ ดำน้ำ และค่าจ้างนักประดาน้ำ
  ตามวันและเวลาที่ใช้จริง

ข.2. ลักษณะรายได้ของกลุ่มธุรกิจให้บริการเรือขุดเจาะ

  รายได้มาจากค่าเช่าเรือขุดเจาะคิดเป็นรายวัน
  และทำสัญญาให้บริการเป็นระยะเวลาตามที่ตกลงกัน

ค. ลักษณะรายได้ของกลุ่มธุรกิจโครงสร้างขั้นพื้นฐาน

ค.1. ลักษณะรายได้ของธุรกิจจัดหาอุปกรณ์บนเรือและโลจิสติกส์

  รายได้มาจากการขายอุปกรณ์สำหรับรัดตรึงและปกป้องสินค้าบนเรือ ค่าเช่าพื้นที่ในคลังสินค้า

ค.2. ลักษณะรายได้ของธุรกิจบริหารท่าเรือ

  รายได้มาจากค่าบริการขนถ่ายสินค้าขึ้น/ลงเรือ, ค่าเช่าอุปกรณ์ขนถ่ายสินค้า,
  ค่าเช่าโกดังในท่าเรือ
  คิดค่าบริการจากน้ำหนักของสินค้าและระยะเวลาในการเช่าอุปกรณ์และโกดัง

ค.3. ลักษณะรายได้ของธุรกิจโลจิสติกส์ถ่านหิน

  รายได้มาจากการขายถ่านหินและการบริการขนส่งถ่านหิน

ค.4. ลักษณะรายได้ของธุรกิจปุ๋ย

  รายได้มาจากการขายปุ๋ยคิดเป็นกิโลกรัมหรือตัน